আন্তর্জাতিক ডেস্ক, ঢাকা : মালয়েশিয়া এয়ারলাইনসের নিখোঁজ বিমানটির অনুসন্ধানে নিয়োজিত একটি দল দাবি করেছে, তারা ভিয়েতনামের থো চু দ্বীপের কাছে বিমানের কিছু ধ্বংসাবশেষ পেয়েছে। তাদের ধারণা, এগুলো হারিয়ে যাওয়া বোয়িং ৭৭৭ উড়োজাহাজটিরই ধ্বংসাবশেষ। এর আগে অনুসন্ধান কর্মকর্তারা বলেছিলেন, তাঁদের আশঙ্কা উড়োজাহাজটি ৩৫ হাজার ফুট উচ্চতায় ওঠার পর বিষ্ফোরিত হয়ে থাকতে পারে এবং টুকরো টুকরো ধ্বংসাবশেষ সাগরে ছড়িয়ে পড়তে পারে। ধ্বংসাবশেষ পাওয়ার এই খবরে তাঁদের সেই ধারণা আরও পোক্ত হলো।